CELEX: 32020D0209
Language: da
Date: 2020-02-14 00:00:00
Title: Kommissionens gennemførelsesafgørelse (EU) 2020/209 af 14. februar 2020 om visse beskyttelsesforanstaltninger over for afrikansk svinepest i Grækenland (meddelt under nummer C(2020) 962) (Kun den græske udgave er autentisk) (EØS-relevant tekst)

17.2.2020   
               
               
                  DA
               
               
                  Den Europæiske Unions Tidende
               
               
                  L 43/74
               
            
         KOMMISSIONENS GENNEMFØRELSESAFGØRELSE (EU) 2020/209
         af 14. februar 2020
         om visse beskyttelsesforanstaltninger over for afrikansk svinepest i Grækenland
         
            
               (meddelt under nummer C(2020) 962)
            
         
         (Kun den græske udgave er autentisk)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
         under henvisning til Rådets direktiv 90/425/EØF af 26. juni 1990 om veterinærkontrol i samhandelen med visse levende dyr og produkter inden for Unionen med henblik på gennemførelse af det indre marked (2), særlig artikel 10, stk. 4,
         ud fra følgende betragtninger:
         
                     (1)
                  
                  
                     Afrikansk svinepest er en infektiøs virussygdom, der rammer populationer af tamsvin og vildtlevende svin og kan have alvorlige konsekvenser for svineproduktionens rentabilitet, og som forårsager forstyrrelser i samhandelen i Unionen og eksporten til tredjelande.
                  
               
                     (2)
                  
                  
                     Ved et udbrud af afrikansk svinepest er der risiko for, at sygdomsagensen spreder sig til andre svinebedrifter og til vildtlevende svin. Den kan således sprede sig fra én medlemsstat til en anden medlemsstat og til tredjelande via handel med levende svin eller produkter fremstillet heraf.
                  
               
                     (3)
                  
                  
                     Der er ved Rådets direktiv 2002/60/EF (3) fastsat minimumsforanstaltninger, der skal gennemføres i Unionen til bekæmpelse af afrikansk svinepest. I henhold til artikel 9 i direktiv 2002/60/EF skal der i tilfælde af udbrud af sygdommen oprettes beskyttelses- og overvågningszoner, hvor de foranstaltninger, der er fastsat i direktivets artikel 10 og 11, skal anvendes.
                  
               
                     (4)
                  
                  
                     Efter et udbrud af afrikansk svinepest i den regionale enhed Serres i Grækenland har den pågældende medlemsstat underrettet Kommissionen om den aktuelle situation med hensyn til afrikansk svinepest i landet og har i overensstemmelse med artikel 9 i direktiv 2002/60/EF oprettet beskyttelses- og overvågningszoner, hvor de foranstaltninger, der er omhandlet i direktivets artikel 10 og 11, skal anvendes.
                  
               
                     (5)
                  
                  
                     Kommissionens gennemførelsesafgørelse (EU) 2020/181 (4) blev vedtaget efter oprettelsen af beskyttelses- og overvågningszonerne i Grækenland i overensstemmelse med artikel 9 i direktiv 2002/60/EF.
                  
               
                     (6)
                  
                  
                     Siden datoen for vedtagelsen af gennemførelsesafgørelse (EU) 2020/181 har den epidemiologiske situation i Grækenland udviklet sig med hensyn til afrikansk svinepest i den regionale enhed Serres, og Grækenland har derfor gennemført de krævede bekæmpelsesforanstaltninger, og medlemsstaten har indsamlet yderligere overvågningsdata.
                  
               
                     (7)
                  
                  
                     For at hindre unødvendige forstyrrelser i samhandelen i Unionen og for at undgå, at tredjelande indfører uberettigede handelshindringer, er det nødvendigt at identificere de områder i Grækenland, der er oprettet som beskyttelses- og overvågningszoner i forbindelse med afrikansk svinepest, på EU-plan i samarbejde med denne medlemsstat. Disse overvågnings- og beskyttelseszoner tager hensyn til det aktuelle epidemiologiske scenarie i denne medlemsstat.
                  
               
                     (8)
                  
                  
                     De områder, der er oprettet som beskyttelses- og overvågningszoner i Grækenland, bør derfor opføres i bilaget til nærværende afgørelse, og varigheden af regionaliseringen bør fastsættes.
                  
               
                     (9)
                  
                  
                     Desuden bør gennemførelsesafgørelse (EU) 2020/181 ophæves og erstattes af nærværende afgørelse.
                  
               
                     (10)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            Grækenland sikrer, at de i henhold til artikel 9 i direktiv 2002/60/EF oprettede beskyttelses- og overvågningszoner som minimum omfatter de områder, der er opført som beskyttelses- og overvågningszoner i bilaget til denne afgørelse.
         
         
            Artikel 2
            Gennemførelsesafgørelse (EU) 2020/181 ophæves.
         
         
            Artikel 3
            Denne afgørelse anvendes indtil den 6. april 2020.
         
         
            Artikel 4
            Denne afgørelse er rettet til Den Hellenske Republik.
         
         
            Udfærdiget i Bruxelles, den 14. februar 2020.
            
               
                  På Kommissionens vegne
               
               Stella KYRIAKIDES
               
                  Medlem af Kommissionen
               
            
         
         
            (1)  EFT L 395 af 30.12.1989, s. 13.
         
            (2)  EFT L 224 af 18.8.1990, s. 29.
         
            (3)  Rådets direktiv 2002/60/EF af 27. juni 2002 om specifikke bestemmelser for bekæmpelse af afrikansk svinepest og om ændring af direktiv 92/119/EØF for så vidt angår Teschener syge og afrikansk svinepest (EFT L 192 af 20.7.2002, s. 27).
         
            (4)  Kommissionens gennemførelsesafgørelse (EU) 2020/181 af 7. februar 2020 om visse midlertidige beskyttelsesforanstaltninger over for afrikansk svinepest i Grækenland (EUT L 37 af 10.2.2020, s. 8).
      
      
         
            BILAG
            
                        Grækenland
                     
                     
                        Områder, jf. artikel 1
                     
                     
                        Anvendelsen ophører (dato)
                     
                  
                        Beskyttelseszone
                     
                     
                        Municipality of Visaltias (Serres Regional Unit)
                     
                     
                        6. april 2020
                     
                  
                        Overvågningszone
                     
                     
                        In Thessaloniki Regional Unit:
                        
                                    —
                                 
                                 
                                    Municipality of Lagada,
                                 
                              
                                    —
                                 
                                 
                                    Municipality of Volvis.
                                 
                              In Serres Regional Unit:
                        
                                    —
                                 
                                 
                                    Munipality of Iraklia,
                                 
                              
                                    —
                                 
                                 
                                    Municipality of Serron,
                                 
                              
                                    —
                                 
                                 
                                    Municipality of Amfipolis,
                                 
                              
                                    —
                                 
                                 
                                    Municipality of Emmanouil Pappa,
                                 
                              
                                    —
                                 
                                 
                                    Municipality of Neas Zichnis.
                                 
                              
                     
                        6. april 2020